joelniklaus/EU_Wikipedias huggingface dataset:
Σεργκέι Ιβανόφ

Ο Σεργκέι Βασίλιεβιτς Ιβάνοφ (ρωσικά: Сергей Васильевич Иванов, 16 Ιουνίου 1864 στη Ρουζά - 16 Αυγούστου 1910 στο Σβίστουχ της επαρχίας Ντμιτρόφσκι του κυβερνείου Μόσχας) ήταν Ρώσος ζωγράφος, γνωστός για τον κοινωνικό ρεαλισμό του.

Βιογραφία 

Ο πατέρας του ήταν συλλέκτης φόρων για την τελωνειακή υπηρεσία. Έδειξε ένα πρώιμο ταλέντο για την τέχνη, αλλά ο πατέρας του ήταν αντίθετος με το σκεπτικό ότι δεν θα ήταν ένας ασφαλής τρόπος για να ζήσει και έτσι όταν ήταν 11 ετών εγγράφηκε στο Ινστιτούτο Ερευνών Γης Κονσταντίνοφ.

Το Ινστιτούτο δεν ήταν στην αρεσκεία του και ήταν ένας αδιάφορος μαθητής, έτσι ένας οικογενειακός φίλος που ήταν ερασιτέχνης καλλιτέχνης ενθάρρυνε τον πατέρα του να τον στείλει στη σχολή ζωγραφικής, γλυπτικής και αρχιτεκτονικής της Μόσχας (ΣΖΓΑΜ). Με σύσταση του Βασίλ Περόφ, άρχισε να παρακολουθεί μαθήματα εκεί το 1878. μελετώντας με τους Ιλλαρίον Πριανίσνικοφ και Εβγκράφ Σορόκιν.

Έφυγε εκεί το 1882 για να παρακολουθήσει την Αυτοκρατορική Ακαδημία Τεχνών. Η δυσαρέσκεια με τη διοίκηση του σχολείου και τις οικονομικές δυσκολίες τον ανάγκασαν να επιστρέψει στη Μόσχα το 1884. Επέστρεψε στη ΣΖΓΑΜ και αποφοίτησε το 1885.

Εκείνη την εποχή άρχισε να ασχολείται με μια σειρά έργων ζωγραφικής αφιερωμένων στο Περεσελεντσέστβο, τη διαδικασία επανεγκατάστασης των αγροτών σε απομακρυσμένες και κενές περιοχές (κυρίως στη Σιβηρία) σε μια προσπάθεια να καταπολεμηθεί ο υπερπληθυσμός των χωριών μετά τη απελευθέρωση των δουλοπάροικων το 1861. Η κίνηση ήταν συχνά πολύ επίπονη και πολλοί πέθαναν στο δρόμο. Από το 1885 έως το 1889 περιόδευσε στις περιφέρειες Σαμάρα, Σαράτοφ, Αστραχάν και Ορενμπούργκ, καταγράφοντας τη ζωή των μεταναστών. Ακολούθησε μια σειρά καταδίκων. Στα μέσα της δεκαετίας του 1890 άρχισε να επικεντρώνεται σε ιστορικά έργα.

Το 1899 έγινε μέλος της Περεντβίζνικι, αλλά σύντομα δυσαρεστήθηκε από την έμφαση που δινόταν στις "υπέροχες σκηνές". Το 1903, ήταν ένας από τους ιδρυτές της Ένωσης Ρώσων Καλλιτεχνών, αντικαθιστώντας προσωρινά το γνωστότερο Μιρ Ισκούσστβα. Το 1905, η Αυτοκρατορική Ακαδημία τον ονόμασε "Ακαδημαϊκό". Αργότερα εκείνο το έτος, κατά τη διάρκεια της εξέγερσης της Μόσχας, έκανε πολλά σκίτσα και βοήθησε τους τραυματίες.

Από το 1903 έως το 1910 δίδαξε στη ΣΖΓΑΜ. Ήταν επίσης γνωστός ως εικονογράφος. δημιουργώντας σχέδια για τα κλασικά από τους Γκογκόλ, Λερμόντοφ και Πούσκιν. Πέθανε από καρδιακή προσβολή στην ντάτσα του κοντά στον ποταμό Γιαχρομά.

Γκαλερί

Παραπομπές

Περαιτέρω ανάγνωση 

 Ilya Granovsky, Сергей Васильевич Иванов, Советский Художник, 1964

Εξωτερικοί σύνδεσμοι 

 Σεργκέι Ιβανόφ

Ρώσοι ζωγράφοι
Γ.Σ. Θησέας Αγριάς

Ο Θησέας Αγριάς είναι αθλητικός και ποδοσφαιρικός σύλλογος με έδρα την Αγριά του νομού Μαγνησίας. Επίσημο έτος ίδρυσης του συλλόγου είναι το 1927 και χρώματα του συλλόγου είναι το πράσινο και το λευκό. Διαθέτει ενεργό τμήμα ποδοσφαίρου ανδρών, το οποίο έχει λάβει μέρος στο παρελθόν στο πρωτάθλημα της Δ' Εθνικής. Την αγωνιστική περίοδο 2018-19, αγωνίζεται στην Γ' Εθνική κατηγορία.

Ιστορικό 
Ο Θησέας Αγριάς ιδρύθηκε το 1927 ως ορειβατικός σύλλογος και μετέπειτα μετατράπηκε αποκλειστικά σε ποδοσφαιρικό σύλλογο. Ανήκει στη δύναμη της Ε.Π.Σ. Θεσσαλίας. Τις χρονιές 1991-92, 2004-05, 2006-07 και 2017-18 κατέκτησε το πρωτάθλημα και τις χρονιές 1988-89 και 2007-08 κατέκτησε το κύπελλο Ε.Π.Σ. Θεσσαλίας.

Τις χρονιές 1992-93, 2005-06, 2007-08 και 2008-09 αγωνίστηκε στο πρωτάθλημα της Δ' Εθνικής κατηγορίας. Την περίοδο 2007-08 πλησίασε περισσότερο την άνοδο στην Γ' Εθνική, τερματίζοντας στην 3η θέση σε σύνολο 17 ομάδων του 4ου όμιλου πίσω από τον πρωταθλητή Φωκικό Άμφισσας και τον Αστέρα Ιτέας. Το 2018 ως πρωταθλητής Ε.Π.Σ. Θεσσαλίας κέρδισε την άνοδο στην Γ' Εθνική κατηγορία για πρώτη φορά στην ιστορία του. 

Την αγωνιστική περίοδο 2018-19, αγωνίζεται για πρώτη φορά στο πρωτάθλημα της Γ' Εθνικής μετέχοντας στον 4ο Όμιλο. Πρώτος αγώνας της ιστορίας του στην Γ' Εθνική ήταν με αντίπαλο την Νίκη Βόλου στις 30 Σεπτεμβρίου 2018 στον Βόλο για την 1η αγωνιστική, όπου και ηττήθηκε με 5-0.

Τίτλοι και διακρίσεις

 Πρωταθλητής ΕΠΣ Θεσσαλίας: 4
 1991-92, 2004-05, 2006-07, 2017-18
 Κυπελλούχος ΕΠΣ Θεσσαλίας: 2
 1988-89, 2007-08

Παραπομπές 

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Ιδρύσεις αθλητικών συλλόγων το 1927
Ιδρύσεις ποδοσφαιρικών ομάδων το 1927
Ντένις Ντιμίτροφ

Ο Ντένις Ντιμίτροφ (γενν. 10 Φεβρουαρίου 1994) είναι Βούλγαρος αθλητής του στίβου. Έχει κερδίσει ασημένια μετάλλια σε Ευρωπαϊκό Πρωτάθλημα Κ23 και Εφήβων.

Έχει συμμετάσχει στο Παγκόσμιο Πρωτάθλημα Στίβου 2013, στο Ευρωπαϊκό Πρωτάθλημα Στίβου 2014, 2016 και 2018.

Ατομικά ρεκόρ 
Ανοιχτός

 100 μέτρα – 10.16 (+1.5 μ/δ) (Πράβετς 2013)
 200 μέτρα – 21.03 (+1.5 μ/δ) (Ριέτι 2013)

Κλειστός

 60 μέτρα – 6.65 (Πράγα 2015)

Παραπομπές 

Βούλγαροι αθλητές του στίβου
Δρομείς ταχύτητας
Ντιμίτροφ Ντένις
Μίτκο Τσένοφ

Ο Μίτκο Τσένοφ (Βουλγαρικά: Митко Ценов, γενν. 13 Ιουνίου 1993) είναι Βούλγαρος δρομέας μεσαίων αποστάσεων που εξειδικεύεται στα 1500 μέτρα, 3000 μέτρα και στα 3000 μέτρα στιπλ.

Εκπροσώπησε τη Βουλγαρία στο Παγκόσμιο Πρωτάθλημα Στίβου 2013. Έχει στην κατοχή του το Βουλγαρικό ρεκόρ στα 3000 μέτρα στιπλ.

Ατομικά ρεκόρ 

 1500μ: 3:42.34 
 3000μ στιπλ: 8:20.87

Παραπομπές 

Βούλγαροι αθλητές του στίβου
Κάτοχοι μεταλλίων των Βαλκανικών Αγώνων Στίβου
Γκαμπριέλα Πέτροβα

Η Γκαμπριέλα Πέτροβα (Βουλγαρικά: Габриела Петрова, γενν. 29 Ιουνίου 1992 στο Χάσκοβο) είναι Βουλγάρα αθλήτρια του άλματος εις τριπλούν.

Καριέρα 
Ήταν 5η στο Ευρωπαϊκό Πρωτάθλημα Στίβου 2014 στη Ζυρίχη. Κατέκτησε το αργυρό μετάλλιο στο Ευρωπαϊκό Πρωτάθλημα Κλειστού Στίβου 2015, ενώ στο Παγκόσμιο Πρωτάθλημα Στίβου 2015 στο Πεκίνο κατέκτησε την 4η θέση. Κατέκτησε την 6η θέση στον τελικό του Ευρωπαϊκού Πρωταθλήματος Στίβου 2018.

Ατομικά ρεκόρ 
Τα ατομικά της ρεκόρ στο τριπλούν είναι 14.66 μέτρα στον ανοιχτό (Πεκίνο 2015) και 14.55 μέτρα στον κλειστό (Ντόμπριχ 2015).

Παραπομπές 

Βούλγαροι αθλητές του στίβου
Άλτες του τριπλούν
Πέτροβα Γκαμπριέλα 
Αθλητές του στίβου στους Θερινούς Ολυμπιακούς Αγώνες 2020
Άγγελος Δόξας

Ο Άγγελος Δόξας (1897 ή 1900–1985) ήταν Έλληνας ιατρός και λογοτέχνης. Το πραγματικό του όνομα ήταν Νικόλαος Δρακουλίδης.

Βιογραφικά στοιχεία
Γεννήθηκε το 1897 ή το 1900 στην Κωνσταντινούπολη, ενώ στη συνέχεια μετακόμισε στην Αθήνα όπου σπούδασε στη Νομική και Ιατρική Σχολή του Πανεπιστημίου Αθηνών. Στη συνέχεια πραγματοποίησε περαιτέρω ιατρικές σπουδές στη Βιέννη και το Παρίσι. Ενώ βρισκόταν στο Παρίσι παρακολούθησε επίσης μαθήματα στην Ανώτατη Σχολή Καλών Τεχνών της πόλης. Ειδικεύτηκε στην ψυχιατρική, ενασχολούμενος παράλληλα με την ψυχανάλυση. Στα πλαίσια της επιστημονικής έρευνάς του δημοσίευσε ιατρικά και ψυχολογικά δοκίμια, λαμβάνοντας μέρος σε πολλά συνέδρια. Το 1935 διετέλεσε πρόεδρος της Ελληνικής Αντιαφροδισιακής Εταιρείας ενώ το 1950 υπήρξε εκ των ιδρυτών της Ελληνικής Εταιρείας Ψυχοβιολογίας. Ακόμη συνεργάστηκε με πολλές αθηναϊκές εφημερίδες στέλνοντας ανταποκρίσεις από το εξωτερικό, γράφοντας χρονογραφήματα αλλά και κριτικές θεατρικών έργων.

Παράλληλα από μικρή ηλικία άρχισε να ασχολείται με τη λογοτεχνία. Το 1915 εξέδωσε την πρώτη ποιητική του συλλογή με τίτλο Άσπρες νύχτες. Το 1927 κυκλοφόρησε η ποιητική συλλογή Σπονδή στον άνεμο την οποία προλόγισε ο Κωστής Παλαμάς. Έγραψε ακόμη έργα πεζογραφίας, θεάτρου, χρονογραφημάτων, λογοτεχνικές μελέτες, ταξιδιωτική λογοτεχνία και δοκίμια, ενώ μετέφρασε και έργα ξένων αλλά και αρχαίων Ελλήνων συγγραφέων. Στο έργο του υπάρχει πληθώρα κοσμοπολίτικων και ρομαντικών στοιχείων. Πέθανε στην Αθήνα στις 15 Νοεμβρίου 1985.

Ενδεικτική Εργογραφία
Ποίηση
Άσπρες νύχτες, 1915
Τα γυμνά, 1920
Σπονδή στον άνεμο, 1927
Γκρίζες ώρες, 1947
Μεταφράσεις
Αρχαίοι σκοποί, 1916
Ρωσσική Ανθολογία με τραγούδια Ρώσσων ποιητών, 1917
Ωδές του Δαβίδ
Τραγούδια του Χάινε, 1923
Πεζογραφία
Γκαρσόν, ένα ουίσκι, 1932
Ντόρα
Εύα
Απόψε στις 8 ½, 1935
Γυρίστε τον διακόπτη, 1938
Πάρτυ, 1939
Τζιν, 1941
Βάνα
Τρεις σταγόνες μπενζίνα
Γυναίκα γυμνή
Ταξιδιωτική λογοτεχνία
Στον ίλιγγο της Αμερικής , 1941
Η γοητεία των τροπικών
Μελέτες
Ψυχαναλυτική ερμηνεία της τέχνης, 1948
Παλαμάς, 1959

Παραπομπές

Εξωτερικοί σύνδεσμοι
Άγγελος Δόξας στον Πανδέκτη, του Εθνικού Ιδρύματος Ερευνών.
Κείμενα του Άγγελου Δόξα στο περιοδικό Νέα Εστία.

Έλληνες λογοτέχνες
Έλληνες ψυχαναλυτές
Γλώσσα Όντια

Η Όντια (, παλαιότερα γνωστή ως Ορίγια) είναι Κλασική Ινδοάρια γλώσσα που ομιλείται κυρίως από τους Όντια στην Ινδική πολιτεία Οντίσα.

Είναι η επίσημη γλώσσα στην Οντίσα (Ορίσσα) όπου οι γηγενείς ομιλητές καλύπτουν το 75% του πληθυσμού, και τη Δυτική Βεγγάλη. Ομιλείται επίσης σε τμήματα της Δυτικής Βεγγάλης, του Τζαρκάντ, του Τσατίσγκαρ, και το Άντρα Πραντές. Η Όντια είναι μία από τις επίσημες γλώσσες της Ινδίας και είναι επίσημη γλώσσα της Οντίσα και η δεύτερη επίσημη γλώσσα του Τζαρκάντ. Ομιλείται από τουλάχιστον 1 εκατομμύριο άτομα στο Τσατίσγκαρ.

Είναι η έκτη Ινδική γλώσσα που χαρακτηρίστηκε ως Κλασική Γλώσσα της Ινδίας, με βάση τη μεγάλη λογοτεχνική ιστορία και την απουσία εκτεταμένων δανεισμών από άλλες γλώσσες. Η παλαιότερη γνωστή επιγραφή στα Όντια χρονολογείται από τον 10ο αιώνα μ.Χ.

Γεωγραφική κατανομή

Ινδία 
Η Όντια είναι κυρίως ομιλείται στην πολιτεία της Οντίσα, αλλά υπάρχουν σημαντικοί πληθυσμοί που μιλούν τη γλώσσα στις γειτονικές πολιτείες, όπως οι Άντρα Πραντές, Μαντία Πραντές, Δυτική Βεγγάλη, Τζαρκάντ και Τσατίσγκαρ καθώς και στο γειτονικό Μπανγκλαντές.

Λόγω της αυξανόμενης μετανάστευσης του εργατικού δυναμικού, το δυτικό Ινδικό κρατίδιο του Γκουτζαράτ έχει σημαντικό πληθυσμό ομιλητών της Όντια. Το Σουράτ είναι η πόλη με το μεγαλύτερο αριθμό ομιλητών της Όντια στο Γκουτζαράτ.Μεγάλες παροικίες ομιλητών της Όντια υπάρχουν στις ακόλουθες πόλεις: Βιζαχαπατνάμ, Χαϊντεραμπάντ, Πουντουτσέρι, Μπανγκαλόρ, Τσεννάι, Γκόα, Μουμπάι, Ραϊπούρ, Τζαμσεντπούρ, Μπαρόντα, Αχμενταμπάντ, Νέο Δελχί, Καλκούτα, Χαραγκπούρ, Γκαουχάτι, Σιλόνγκ, Πούνε, και Σιλβάσσα.

Εκτός Ινδίας 
Η διασπορά των Όντια αποτελείται από σημαντικό αριθμό ατόμων σε πολλές χώρες σε όλο τον κόσμο. Συνολικά 55 εκατομμύρια άτομα ομιλούν τη γλώσσα. Έχει σημαντική παρουσία στις ανατολικές χώρες όπως Μπανγκλαντές και η Ινδονησία. Εκεί εξαπλώθηκε κυρίως από τους σαντάμπα, αρχαία έμποροι από την Οντίσα, Ομιλείται και σε δυτικές χώρες όπως οι Ηνωμένες Πολιτείες, ο Καναδάς, η Αυστραλία και Αγγλία. Η γλώσσα έχει επίσης εξαπλωθεί στη Μιανμάρ, τη Μαλαισία, τα Φίτζι, τη Σρι Λάνκα και τη Μέση Ανατολή.

Παραπομπές

Εξωτερικοί σύνδεσμοι 

 
 Praharaj, G.C. Purnnachandra Ordia Bhashakosha  (Odia-English dictionary). Cuttack: Utkal Sahitya Press, 1931-1940.
 A Comprehensive English-Oriya Dictionary (1916–1922)
CS1 maint: Unfit url
Κατοικίδιο

Ένα κατοικίδιο ζώο είναι επιλεγμένο ζώο από κάποιον άνθρωπο  για προστασία ή την ψυχαγωγία του.

Δύο από τα πιο δημοφιλή κατοικίδια ζώα είναι τα σκυλιά και οι γάτες. Άλλα ζώα που συνήθως επιλέγονται είναι τα κουνέλια, κουνάβια, χάμστερ, τσιντσιλά, ινδικά χοιρίδια, χελώνες, σαύρες και φίδια, χρυσόψαρα και σπανιότερα τα άλογα.

Τα κατοικίδια παρέχουν στους ιδιοκτήτες τους τόσο φυσικά όσο και συναισθηματικά οφέλη. Το περπάτημα ενός σκύλου μπορεί να προσφέρει τόσο στον άνθρωπο όσο και στον σκύλο γυμναστική, καθαρό αέρα και κοινωνική αλληλεπίδραση. Τα κατοικίδια ζώα μπορούν να προσφέρουν συντροφιά σε άτομα που ζουν μόνοι ή σε ηλικιωμένους που δεν έχουν επαρκή κοινωνική αλληλεπίδραση με άλλους ανθρώπους. Υπάρχει ιατρικά εγκεκριμένη κατηγορία θεραπευτικών ζώων, κυρίως σκύλων, γάτων και αλόγων, που έρχονται να επισκεφθούν περιορισμένους ανθρώπους, όπως παιδιά σε νοσοκομεία ή ηλικιωμένους σε γηροκομεία. Η θεραπεία με κατοικίδια ζώα χρησιμοποιεί εκπαιδευμένα ζώα και χειριστές για να επιτύχουν συγκεκριμένους φυσικούς, κοινωνικούς, γνωστικούς ή συναισθηματικούς στόχους με τους ασθενείς.

Ορισμένοι μελετητές και φιλοζωικές οργανώσεις εξέφρασαν ανησυχίες σχετικά με την κατοχή των κατοικιδίων ζώων λόγω της έλλειψης αυτονομίας και αντικειμενοποίησης.

Δημοτικότητα

Υπάρχουν περίπου 86,4 εκατομμύρια κατοικίδιες γάτες και περίπου 78,2 εκατομμύρια κατοικίδιοι σκύλοι στις Ηνωμένες Πολιτείες την περίοδο 2007-2008. Η ίδια έρευνα έδειξε ότι τα νοικοκυριά που είναι ιδιοκτήτες σκύλων ξεπερνούν τους αριθμούς των νοικοκυριών που έχουν γάτες, αλλά ο συνολικός αριθμός κατοικίδιων γατών ήταν υψηλότερος από εκείνος των σκύλων. Το ίδιο ισχύει και για το 2011. 

Άνθρωπος και ζώα
Ζώα
Αριθμός Φορολογικού Μητρώου (Ελλάδα)

Ο Αριθμός Φορολογικού Μητρώου γνωστός ως ΑΦΜ  είναι ένας εννεαψήφιος αριθμός ο οποίος αποδίδεται από την Δημόσια Οικονομική Υπηρεσία (ΔΟΥ) της Ελλάδας στην οποία υπάγεται ο δικαιούχος, είτε φυσικό είτε νομικό πρόσωπο.

ΑΦΜ υποχρεούται να έχουν οι πολίτες άνω των 18 για να κάνουν φορολογική δήλωση.

Παραπομπές

Εξωτερικοί σύνδεσμοι 

Φορολογικό δίκαιο
Αριθμός Μητρώου Κοινωνικής Ασφάλισης

Ο Αριθμός Μητρώου Κοινωνικής Ασφάλισης γνωστός και ως ΑΜΚΑ είναι ένας αριθμός, αντίστοιχος με το αριθμό φορολογικού μητρώου (ΑΦΜ), για την εργασία και τη νοσοκομειακή περίθαλψη. Η απόδοση του ΑΜΚΑ πραγματοποιείται από το Κέντρο Εξυπηρέτησης Πολιτών.

Ο Αριθμός Μητρώου Κοινωνικής Ασφάλισης (ΑΜΚΑ) καθιερώθηκε με το άρθρο 64 του ν. 2084/1992 που συμπληρώθηκε με την παρ. 8 του άρθρου 20 του
ν. 2556/1997, το άρθρο 39 του ν. 2676/1999 και την παρ. 8 του άρθρου 62 του ν. 3518/2006. Από το 2009 (Ν.3655/2008) καθιερώθηκε υποχρεωτικά ως αριθμός εργασιακής και ασφαλιστικής ταυτοποίησης όλων των πολιτών της Χώρας. 

Η δομή του αναλύεται όπως παρακάτω :
Τα πρώτα έξι ψηφία αντιπροσωπεύουν την ημερομηνία γεννήσεως του ασφαλισμένου (αν και αυτό δεν είναι πάντα ο κανόνας).
Τα επόμενα τέσσερα ψηφία δηλώνουν τον αύξοντα αριθμό καταχώρησης στο Εθνικό Μητρώο μέσα στην ίδια ημερομηνία γέννησης. Για τους άνδρες ο αύξων αυτός αριθμός είναι περιττός για δε τις γυναίκες, άρτιος. 
Το τελευταίο ψηφίο είναι χαρακτήρας ελέγχου που διασταυρώνεται με τον αλγόριθμο του Λουν (modulus 10).

Εξωτερικοί σύνδεσμοι
Αλγόριθμος του Λουν: https://el.wikipedia.org/wiki/Αλγόριθμος_του_Λουν

Αναζήτηση ΑΜΚΑ : http://www.amka.gr/AMKAGR/

Φορολογικό δίκαιο
Στέφανος Ρούσσιος

Ο Στέφανος ο Ρούσσιος ήταν Βυζαντινός πατρίκιος και στρατηγός επί αυτοκράτορα Ιουστινιανού Β΄.

Αναφέρεται ότι βρισκόταν κι υπηρετούσε στην Κωνσταντινούπολη όταν ο αυτοκράτορας τον διέταξε να βγει νύχτα στην πόλη κια να αρχίσει από τον Πατριάρχη  ενοώντας να μαζέψει τους φόρους από τον Δήμο των Βενέτων που ήταν η αριστοκρατία. Την εποχή αυτή ο αυτοκράτορας είχε επιβάλλει βαρύς φόρους κι έφτασε στο σημείο να δημεύσει περιουσίες πλουσίων.

Παραπομπές 

Βυζαντινοί του 8ου αιώνα
Βυζαντινοί Πατρίκιοι
Βυζαντινοί στρατηγοί
Ορενμπούργκ (αποσαφήνιση)

Ο όρος Ορενμπούργκ μπορεί να αναφέρεται σε:

 Ορενμπούργκ, πόλη της Ρωσίας.
 Περιφέρεια Ορενμπούργκ, η ομώνυμη περιφέρεια της Ρωσίας με πρωτεύουσα την ομώνυμη πόλη.
 Κυβερνείο Ορενμπούργκ, το ομώνυμο κυβερνείο της Ρωσικής Αυτοκρατορίας.
Ντεβλέτ Μπαχτσελί

Ο Ντεβλέτ Μπαχτσελί () (γεννηθείς την 1η Ιανουαρίου 1948) είναι Τούρκος πολιτικός, ο οποίος είναι πρόεδρος του Κόμματος Εθνικιστικής Δράσης (MHP) από τις 6 Ιουλίου 1997. 
  
Έχει σπουδάσει ακαδημαϊκά στο Οικονομικό Πανεπιστήμιο του Γκαζί στην Άγκυρα μέχρι το 1987 και υπηρέτησε ως αντιπρόεδρος της κυβέρνησης συνασπισμού του Μπουλέντ Ετζεβίτ (1999-2002). Εκλεγμένος στην επαρχία Οσμανίγιε, είναι βουλευτής στην Μεγάλη Εθνοσυνέλευση της Τουρκίας από τις 22 Ιουλίου 2007. 

Το 1987, ο Ντεβλέτ Μπαχτσελί έγινε μέλος του διοικητικού συμβουλίου του εθνικιστικού κόμματος (MÇP), το οποίο μετονομάστηκε επισήμως στο Κόμμα Εθνικιστικής Δράσης (MHP) κατά τη διάρκεια ενός συνεδρίου στις 24 Ιανουαρίου 1993. Μετά τον θάνατο, στις 5 Απριλίου 1997, του ιδρυτή και ηγέτη Αλπαρσλάν Τουρκές, έγινε στις 6 Ιουλίου 1997 ο ​​δεύτερος πρόεδρος του MHP. Από το 1999 έως το 2002, ο Μπαχτσελί υπηρέτησε ως αναπληρωτής πρωθυπουργός στην κυβέρνηση συνασπισμού (DSP-ANAP-MHP) του Μπουλέντ Ετζεβίτ.

Στις γενικές εκλογές του 2007, ο Ντεβλέτ Μπαχτσελί οδήγησε τον κατάλογο MHP στην επαρχία Οσμανίγιε. Ο κοινοβουλευτικός του κατάλογος εξέτασε το 44.90% (99.565 ψήφους) και κέρδισε δύο από τις τέσσερις επαρχιακές έδρες.

Στις γενικές εκλογές του 2011, οδήγησε τον κατάλογο MHP στην επαρχΟσμανίγιεiye. Ο κοινοβουλευτικός του κατάλογος εξέτασε 41,22% (110 708 ψήφους) και κέρδισε δύο από τις τέσσερις επαρχιακές έδρες .

Στις γενικές εκλογές του 2018, ενώνεται με την προεδρική εκστρατεία του AKP και του Ρετζέπ Ταϊγίπ Ερντογάν.

Επεξεργασία αντιπαραθέσε

Αντιπαραθέσεις 
Το 2015 ένα στελεχωμένο από Ουιγούρους εστιατόριο της Τουρκίας επλήγη από τους Τούρκους εθνικιστές. επιτέθηκαν επίσης στο ολλανδικό προξενείο, το εξέλαβαν για το ρωσικό προξενείο   και επιτέθηκαν σε αρκετούς τουρίστες από τη Νότια Κορέα, θεωρώντας τους ως Κινέζους. Ο Μπαχτσελί i είπε ότι οι επιθέσεις που συνδέονται με την τουρκική νεολαία του MHP στους τουρίστες της Νότιας Κορέας ήταν "κατανοητή", λέγοντας στο τουρκικό ειδησεογραφικό δελτίο Hürriyet ότι: "Ποιο χαρακτηριστικό διαφοροποιεί έναν Κορεάτη από έναν Κινέζο; πείτε τη διαφορά; " Μια άλλη μετάφραση των παρατηρήσεών του ήταν: «Ποια είναι η διαφορά μεταξύ ενός Κορεάτη και ενός Κινέζου ούτως ή άλλως; Και οι δύο έχουν σχιστά μάτια, κάνει κάποια διαφορά;»

Κατηγορούσε τη Ρωσία για τους Τούρκους στρατιώτες, που πυροβολήθηκαν από ατύχημα από ρωσικά αεροσκάφη το 2017. Είπε: "Η Ρωσία πυροβολεί τους στρατιώτες μας και στη συνέχεια τους αποθαρρύνει. Είναι ένας λανθασμένος, επαίσχυντος, διεθνής νόμος που λέγεται ότι μετράει" .

Μετά τη συγκέντρωση ελληνικών και τουρκικών στρατευμάτων στα σύνορα εν μέσω αυξανόμενων εντάσεων μεταξύ των δύο χωρών, ο Μπαχτσελί κατηγόρησε τον Έλληνα υπουργό Άμυνας Πάνο Καμμένο ότι ήταν ψυχικά άρρωστος λέγοντας ότι «επισκέπτεται μια κλινική» μεταξύ άλλων προσβολών .

Επίσης, δήλωσε ότι η απέλαση των Αρμενίων από τις ιστορικές και αυτοχθόνες πατρίδες τους ήταν μια "απόλυτα σωστή" πράξη

Παραπομπές 

Τούρκοι πολιτικοί
Αρνητές της γενοκτονίας των Αρμενίων
Γειτονιά

Η γειτονιά ορίζεται χωρικά ως γεωγραφική οντότητα μέσα σε μία κατοικημένη περιοχή (πόλη, κωμόπολη, χωριό). 

Η αστική κοινωνιολογία έχει ακόμη έναν υποτιμέα που ονομάζεται κοινωνιολογία γειτονιάς που υποστηρίζει τη μελέτη των τοπικών κοινοτήτων και την ποικιλομορφία των αστικών γειτονιών. 

Η επιτυχής δράση γειτονιάς συχνά απαιτεί λίγες εξειδικευμένες τεχνικές δεξιότητες, και συχνά ελάχιστα ή καθόλου χρήματα. Η ενέργεια μπορεί να απαιτήσει μια επένδυση χρόνου, αλλά το κόστος υλικού είναι συχνά χαμηλό. Παραδείγματος χάριν η τοπική κοινωνία  μπορεί να συμβάλει στο οι δρόμοι να είναι καθαρότεροι.
Σάξον Ουίνστον Χολτ

Ο Σάξον Ουίνστον Χολτ (25 Μαρτίου 1871 – 31 Μαρτίου 1940), είναι ένας Δημοκράτης, ο οποίος υπηρέτησε ως μέλος της Γερουσίας της Βιρτζίνιας και ως την 24ος αναπληρωτής Κυβερνήτης της Βιρτζίνιας από το 1938 μέχρι το 1940.

Παραπομπές 

Αμερικανοί πολιτικοί
New Greek TV

Το New Greek TV (NGTV) είναι Αμερικάνικο ελληνόγλωσσο τηλεοπτικό κανάλι που εκπέμπει από την Αστόρια στην Νέα Υόρκη. Ξεκίνησε το Δεκέμβριο του 1987 ως "Εθνική ελληνική Τηλεόραση" στην πλατφόρμα Time Warner Cable από τον ιδρυτή του, τον Δημήτρη Καστανά. Το NGTV, το πρώτο κανάλι που μεταδίδεται στα ελληνικά, μεταδίδει ένα μείγμα από δικές του παραγωγές για την ελληνοαμερικανική κοινότητα στη Νέα Υόρκη και την γύρω περιοχή, καθώς και ξένο περιεχόμενο προερχόμενο απευθείας από την Ελλάδα.

Στις 2 Αυγούστου 2012, η NGTV πωλήθηκε σε ιδιωτική επενδυτική ομάδα με επικεφαλής την ελληνοαμερικανή τηλεοπτική διασημότητα Γιάννα Δαρίλη. Μετά την ανάληψη της ιδιοκτησίας του καναλιού, η Δαρίλη ανανέωσε το κανάλι με νέα εμφάνιση και νέα εστίαση. Η νέα υπηρεσία ονομάζεται πλέον "New Greek TV", με στόχο τη νέα γενιά των ελληνοαμερικανών.

Τον Σεπτέμβριο του 2014, η NGTV ξεκίνησε στον Καναδά από την Bell Fibe TV μέσω συμφωνίας με τον Καναδικό όμιλο Ethnic Channels Group. Επίσης, ξεκίνησε στις ΗΠΑ από την RCN Cable, αλλά προς το παρόν είναι διαθέσιμο μόνο στην αγορά της Νέας Υόρκης.

Προγραμματισμός 
Το New Greek TV προβάλλει μείγμα από δικές του παραγωγές και ξένο περιεχόμενο από την Ελλάδα, τα οποία προέρχονται από διάφορα ελληνικά Κανάλια, όπως τα Action 24, Open TV και Star Channel. Μεταδίδει ειδήσεις και τρέχουσες υποθέσεις, ψυχαγωγία, αθλητικά, ταξιδιωτικά, μαγειρικές εκπομπές, εκπομπές συζήτησης και πολλά άλλα. 

Ο αρχικός προγραμματισμός του NGTV περιλαμβάνει τα ακόλουθα:

 NGTV Ειδήσεις -  καθημερινό δελτίο ειδήσεων στα ελληνικά, το οποίο μεταδίδει τοπικές και εθνικές ειδήσεις από τη Δευτέρα έως τη Παρασκευή στις 18:30
 Το Βήμα Του Ιπποκράτη - Πρόγραμμα υγείας. Μεταδίδεται κάθε Τετάρτη στις 20:30.
Προσωπογραφίες - Κοινοτικές ειδήσεις και τρέχουσες υποθέσεις
 Καλημέρα ΗΠΑ - Εβδομαδιαία ενημερωτική εκπομπή, μεταδίδεται κάθε Παρασκευή στις 10:00.
 Θεία Λειτουργία - Μεταδίδεται κάθε Κυριακή στις 10:00.

Παραπομπές

Εξωτερικοί σύνδεσμοι 

 Επίσημη Ιστοσελίδα
 Ιστοσελίδα ειδήσεων 

Αμερικάνικοι τηλεοπτικοί σταθμοί
Κυματοθραύστης

Οι Κυματοθραύστες είναι δομές που έχουν κατασκευαστεί κοντά στις ακτές, ως μέρος της παράκτιας διαχείρισης ή για προστασία αγκυροβολίου από τα αποτελέσματα και του καιρού.

Σκοπός των κυματοθραυστών 

Οι κυματοθραύστες μειώνουν την ένταση των κυμάτων στα παράκτια ύδατα και ως εκ τούτου μειώνεται η διάβρωση των ακτών καθώς επίσης παρέχουν ασφάλεια στο αγκυροβόλιο. Κυματοθραύστες μπορεί επίσης να είναι μικρές δομές με σκοπό να προστατεύσουν μια ελαφρώς επικλινή παραλία και να τοποθετηθούν 100 έως 300 πόδια από την ακτή και σε σχετικά ρηχά νερά.
Στάρι Γκραντ (Σαράγιεβο)

Το Στάρι Γκραντ (κυριλλικά: ) είναι δήμος της Βοσνίας και Ερζεγοβίνης εντός του Καντονιού του Σαράγιεβο και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους, εκ των οποίων οι  ήσαν κάτοικοι του αστικού τμήματος του δήμου.

Ο Δήμος του Στάρι Γκραντ είναι ένας εκ των τεσσάρων δήμων οι οποίοι αποτελούν την Πόλη του Σαράγιεβο. Αποτελεί το παλαιότερο τμήμα της βοσνιακής πρωτεύουσας, με επίκεντρο την Μπαστσαρσία, την αγορά της παλαιάς πόλης, η οποία ανεγέρθηκε από τους Οθωμανούς κατά την διάρκεια του 15ου αιώνα. Περιλαμβάνει ως αξιοθέατα αρκετά ξενοδοχεία και παλαιά μνημεία όπως το Τζαμί του Γαζί Χουσρέβ Μπέη, το Αυτοκρατορικό Τζαμί ή, ακόμη, ο Καθολικός Καθεδρικός Ναός της Ιεράς Καρδίας του Ιησού.

Τοποθεσία

Ιστορία 

Μετά το πέρας του Πολέμου της Βοσνίας και κατόπιν των Συμφώνων του Ντέιτον (1995), τμήμα των οικισμών οι οποίοι υπάγονταν στον δήμο ενώθηκαν μεταξύ τους προκειμένου να δημιουργηθεί ο νέος δήμος του Ίστοτσνι Στάρι Γκραντ, ο οποίος εντάχθηκε στη Σερβική Δημοκρατία της Βοσνίας.

Οικισμοί 
Πέραν ενός τμήματος του Σαράγιεβο, ο δήμος αριθμεί 7 οικισμούς:

 Μπάριτσε
 Ντόνιε Μπίοσκο
 Φαλέτιτσι
 Γκόρνιε Μπίοσκο
 Χρέσα
 Μότσιοτσι
 Βούτσια Λούκα

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (1991) 
Το 1991, ο δήμος αριθμούσε  κατοίκους, οι οποίοι ήσαν κατανεμημένοι ως κάτωθι:

Πολιτική 
Έπειτα από τις τοπικές εκλογές του 2012, οι 31 έδρες της δημοτικής συνελεύσεως διαμοιράστηκαν όπως ακολουθεί:

Ο Ιμπράχιμ Χατζιμπάιριτς, μέλος της Συμμαχίας για ένα καλύτερο μέλλον της Βοσνίας και Ερζεγοβίνης (SBB BiH), εξελέγη δήμαρχος του δήμου.

Πολιτισμός

Αθλητισμός

Εκπαίδευση

Οικονομία

Δείτε επίσης 
 Πόλεις της Βοσνίας και Ερζεγοβίνης
 Δήμοι της Βοσνίας και Ερζεγοβίνης

Παραπομπές

Εξωτερικοί Σύνδεσμοι 
  Επίσημη ιστοσελίδα
Ελενίτα Βάργκας

Η Ελενίτα Βάργκας (Helenita Vargas, πλήρες όνομα: Sofia Helena Vargas Marulanda) γεννήθηκε στην πόλη Πουέρτο Τεχάδα (Puerto Tejada) της Κολομβίας στις 3 Μαρτίου του 1934 και πέθανε στο Κάλι την 7η Φεβρουαρίου 2011. Θεωρείται μία από τις σημαντικότερες κολομβιανές τραγουδίστριες και πρότυπο χάρη στο φιλελεύθερο πνεύμα και την τόλμη να κυνηγήσει το όνειρό της παλεύοντας κόντρα στο κατεστημένο, σε μια εποχή που η γυναικεία ανεξαρτησία ήταν απλώς ένα όνειρο.

Ήταν το τέταρτο παιδί της οικογένειας Βάργκας και φοίτησε σε οικοτροφείο θηλέων. Έδειξε από πολύ μικρή ηλικία το καλλιτεχνικό της δαιμόνιο αφού πριν καλά καλά μάθει να διαβάζει, είχε ξεκινήσει να μαθαίνει τραγούδια. Έχοντας χάσει χρονιές αλλά και με την είδηση του θανάτου του αδελφού της Αλμπέρτο, η Χελένα εγκατέλειψε το σχολείο χωρίς να ολοκληρώσει ποτέ τη φοίτησή της.

Πέθανε στις 7 Φεβρουαρίου 2011 στο Κάλι της Κολομβίας.

Η σειρά Φωνή Ελευθερίας, Ελενίτα Βάργκας (ισπανικά: La ronca de oro) είναι αφιερωμένη στη ζωή της.

Παραπομπές

Κολομβιανοί τραγουδιστές
Τραγουδίστριες
Ταλίν (Αρμενία)

Το Ταλίν (αρμενικά: Թալին) είναι πόλη και αστική δημοτική κοινότητα στην επαρχία Αραγκατσότν της Αρμενίας. Από την απογραφή του 2011, το Ταλίν είχε πληθυσμό 5.310 κατοίκων. Σύμφωνα με την επίσημη εκτίμηση του 2016, το Ταλίν έχει σήμερα πληθυσμό περίπου 3.800 κατοίκων. Η κοινότητα είναι αξιοσημείωτη για τον καθεδρικό ναό του Ταλίν του 7ου αιώνα.

Ετυμολογία
Ανά τους αιώνες, το Ταλίν (Թալին) ήταν γνωστό με πολλές διαφορετικές προφορές, όπως Ταλίνα (Թալինա), Ταλίν Μετς (Թալին Մեծ), Ταλίν Βερίν (Թալին Վերին), Ταλνό βοτν (Թալնո ոտն), and Χαγί Ταλίν (Հայի Թալին). Ταλίνα είναι πιθανότατα η εξελληνισμένη εκδοχή του Ταλίν, που χρησιμοποιούταν από τον Πτολεμαίο κατά τον 2ο αιώνα.

Το όνομα Ταλίν είναι ένα πολύ κοινό γυναικείο όνομα στην αρμενική διασπορά.

Παραπομπές 

Πόλεις της Αρμενίας
Αχταλά

Η Αχταλά (αρμενικά: Ախթալա) είναι πόλη και αστική δημοτική κοινότητα στην επαρχία Λορί της Αρμενίας, που βρίσκεται κατά μήκος του ποταμού Σαμλούγ, στις πλαγιές του βουνού Λαλβάρ, σε απόσταση 186 χλμ. βόρεια της πρωτεύουσας Γερεβάν και 62 χλμ βόρεια του επαρχιακού κέντρου Βαναντζόρ.

Κατά την απογραφή του 2011, η Αχτάλα είχε πληθυσμό 2.092 κατοίκων. Βάσει της επίσημης εκτίμησης του 2016, ο σημερινός πληθυσμός της Αχταλά είναι περίπου 1.300.

Ετυμολογία
Το σύγχρονο όνομα της Αχταλά καταγράφηκε για πρώτη φορά σε βασιλικό διάταγμα του 1438. Η ετυμολογία του ονόματος Αχταλά πιστεύεται ότι είναι τουρκικής προέλευσης, σημαίνοντας λευκό ξέφωτο. Το αρχικό αρμενικό όνομα του οικισμού όπου βρίσκεται χτισμένο το μοναστήρι είναι Πγιντζαχάνκ (αρμενικά: Պղնձահանք), το οποίο σημαίνει κυριολεκτικά ορυχείο χαλκού.

Παραπομπές 

Πόλεις της Αρμενίας
Ευρωπαϊκό Πρωτάθλημα Ποδοσφαίρου 2028

Το Ευρωπαϊκό Πρωτάθλημα Ποδοσφαίρου 2028, γνωστό ως UEFA Euro 2028 ή απλώς Euro 2028, θα είναι η 18η έκδοση του Ευρωπαϊκού Πρωταθλήματος Ποδοσφαίρου, του διεθνούς πρωταθλήματος ποδοσφαίρου ανδρών που διοργανώνει κάθε τέσσερα χρόνια η UEFA. Δεδομένου ότι η διαδικασία επιλογής και το χρονολόγιο που χρησιμοποιήθηκαν στο Euro 2024 θα εφαρμοστούν ξανά, ο οικοδεσπότης θα επιλεγεί το φθινόπωρο 2022.

Διαδικασία υποβολής υποψηφιοτήτων

Επιβεβαιωμένες υποψηφιότητες 

  /  /  /   –  Στην συνάντηση μεταξύ των υπουργών αθλητισμού albania  της Ρουμανίας (Constantin Bogdan Matei) ; της Βουλγαρίας (Krasen Kralev) ; της Σερβίας (Vanja Udovičić) ; και του πρώην αναπληρωτή υπουργού πολιτισμού και αθλητισμού της Ελλάδας (Γιώργος Βασιλειάδης), επιβεβαιώθηκε επίσημα ότι αυτές οι τέσσερις χώρες θα υπέβαλαν μια κοινή υποψηφιότητα για την οργάνωση του Euro 2028 και του Παγκοσμίου Κυπέλλου της FIFA 2030.
  - Στις 15 Αυγούστου 2019, η Τουρκική Ποδοσφαιρική Ομοσπονδία ανακοίνωσε ότι η Τουρκία θα θέσει υποψηφιότητα για να φιλοξενήσει το Euro 2028. Είναι η έκτη συνεχόμενη υποψηφιότητα της Τουρκίας, η οποία έχει ήδη απορριφθεί πέντε φορές (2008, 2012, 2016, 2020, 2024).

Χώρες που εξέφρασαν ενδιαφέρον να υποβάλλουν υποψηφιότητα 

 – Το 2019, ο πρόεδρος της Ιταλικής Ποδοσφαιρικής Ομοσπονδίας Γκαμπριέλε Γκραβίνα δήλωσε στο Sky Sport Italia ότι η ομοσπονδία σκεφτόταν να υποβάλλει υποψηφιότητα.
  – Το 2015 και 2016, οι αξιωματικοί της Ποδοσφαιρικής Ομοσπονδίας δήλωσαν ενδιαφέρον για μια υποψηφιότητα της Αγγλίας να φιλοξενήσει το Euro 2028.

/// – Στις 4 Μαρτίου 2016, η Δανέζικη Ποδοσφαιρική Ομοσπονδία ανακοίνωσε την προετοιμασία κοινής πρότασης μαζί με τις ομοσπονδίες της Σουηδίας, της Νορβηγίας και της Φινλανδίας για το Ευρωπαϊκό Πρωτάθλημα Ποδοσφαίρου 2028.
 / – Στις 12 Σεπτεμβρίου 2018, η Βασιλική Ισπανική Ποδοσφαιρική Ομοσπονδία ανακοίνωσε τις προθέσεις για κοινή υποψηφιότητα μαζί με την Πορτογαλική Ποδοσφαιρική Ομοσπονδία για το Ευρωπαϊκό Πρωτάθλημα Ποδοσφαίρου 2028 ή το Παγκόσμιο Κύπελλο Ποδοσφαίρου 2030.
 - Στις 12 Ιουνίου 2021 ο Αλεξέι Σορόκιν, ο διευθυντής της οργανωτικής επιτροπής του UEFA Euro 2020, πρότεινε την υποβολή υποψηφιότητας από την Ρωσία για το UEFA Euro 2028 ή το UEFA Euro 2032.

Παραπομπές

Ευρωπαϊκό πρωτάθλημα ποδοσφαίρου
Αιμόφιλος ινφλουέντζας τύπου Β

Ο αιμόφιλος της ινφλουέντζας Β είναι λοίμωξη που προσβάλλει το εγκαφαλονωτιαίο υγρό προκαλώντας μηνιγγίτιδα. Αποτελεί έναν από τους 6 τύπους του αιμόφιλου της ινφλουέντζας.

Δείτε επίσης 
 Εμβόλιο αιμόφιλου ινφλουέντζας τύπου Β

Παραπομπές 

Γρίπη
Αγία Μαρίνα Αιτωλοακαρνανίας

Για οικισμούς στην Ελλάδα με το ίδιο όνομα δείτε: Αγία Μαρίνα (αποσαφήνιση)

Η  Αγία Μαρίνα είναι οικισμός της τοπικής κοινότητας Ματαράγκας, της δημοτικής ενότητας (τέως δήμου) Αρακύνθου, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης καθώς και των μεταβολών που ακολούθησαν αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μεσολογγίου του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας. 
Η παλαιά ονομασία του οικισμού ήταν Χασάναγα ή Χασάναγας.

Γεωγραφία
Η Αγία Μαρίνα είναι πεδινός οικισμός στο νοτιοκεντρικό τμήμα του νομού Αιτωλοακαρνανίας. Βρίσκεται στις νοτιοδυτικές όχθες της Τριχωνίδας, ανάμεσα στα χωριά Ματαράγκα στα δυτικά και Γραμματικό στα ανατολικά, σε μέσο σταθμικό υψόμετρο 90. Από τον οικισμό περνάει ο επαρχιακός δρόμος που συνδέει τα χωριά Ζευγαράκι και Κάτω Μακρινού, ενώ στα ανατολικά ρέει ο χείμαρρος Κουρκούτα ή Μπογλάστης. Απέχει περίπου 19 χλμ. ΝΔ. του Αγρινίου και 28 χλμ. ΝΔ. του Θέρμου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως Χασάναγα ή Χασάναγας, και προσαρτήθηκε με το ΦΕΚ 19Α-07/12/1835 στον δήμο Κερασιάς του, τέως, νομού Αιτωλίας $ Ακαρνανίας. Διατήρησε αυτό το όνομα μέχρι το 1953 και με το ΦΕΚ 86Α - 11/04/1953 μετονομάστηκε σε Αγία Μαρίνα. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Ματαράγκας και προσαρτήθηκε στον δήμο Αρακύνθου. Με το ΦΕΚ 87Α - 07/06/2010  οικισμός αποσπάστηκε από τον δήμο Αρακύνθου και προσαρτήθηκε στον δήμο Αγρινίου.

Αξιοθέατα
Η εκκλησία του Αγίου Λαζάρου στα βορειοδυτικά του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
Εγκυκλοπαίδεια Πάπυρος Λαρούς, εκδ. 1963
Εγκυκλοπαίδεια Δομή,  Αθήνα: Τεγόπουλος – Μανιατέας, εκδ. 1996. σελ. 98, τομ.1. και εκδ. 2002-4
Οργανισμός εκδόσεων «Ελλάδα», χάρτες (Βαρελάς)
Google Earth
eetaa.gr

Χωριά του νομού Αιτωλοακαρνανίας
Δήμος Αγρινίου
Χορωδία και Ορχήστρα Νέων

Η Χορωδία και Ορχήστρα Νέων (συντομογραφία: ) είναι μουσικός μη κερδοσκοπικός οργανισμός. Ιδρύθηκε το 1984 από τον συνθέτη και μαέστρο Στέφανο Λέκκα.

Παραπομπές

Εξωτερικοί σύνδεσμοι 

 Επίσημη ιστοσελίδα

Μουσική
Μουσική βιομηχανία
Ματασούνθα

Η Ματασούνθα ήταν Βασίλισσα των Γότθων της Ιταλίας, που παντρεύτηκε τον Γερμανό, εξάδελφο του Αυτοκράτορα Ιουστινιανού Α΄.

Η Ματασούνθα ήταν κόρη του Ευθάριχου και της Αμαλασούνθας, κόρης του Αλάριχου Α΄· αδελφός της ήταν ο Αταλάριχος. Ήταν ο δεύτερος γάμος της Ματασούνθας· ο πρώτος ήταν με τον Γότθο βασιλιά Ουίτιγι. Ο Γάμος με τον Γερμανό έγινε το 550, σε μία εποχή που οι Βησιγότθοι της Ιταλίας ήταν σε πόλεμο με τους Βυζαντινούς και ο Γερμανός ετοιμαζόταν να κάνει εκστρατεία εναντίον τους. 

Ο Γερμανός πέθανε το 550 και η Ματασούνθα δεν ξαναπαντρεύτηκε.

Παραπομπές 

Βυζαντινοί του 6ου αιώνα
Δυναστεία του Ιουστινιανού
Οστρογότθοι
Γιώργος Χρανιώτης

Ο Γιώργος Χρανιώτης (Αθήνα, 23 Σεπτεμβρίου 1973) είναι Έλληνας ηθοποιός.

Βιογραφικό 
Γεννήθηκε και μεγάλωσε στην Αθήνα αλλά κατάγεται από τη Καλλιθέα Πύλου Μεσσηνίας. Τελειώνοντας το σχολείο ξεκίνησε να σπουδάζει στη Γυμναστική Ακαδημία Αθηνών ενώ λίγο αργότερα αποφάσισε να ασχοληθεί με την υποκριτική, σπουδάζοντας στις δραματικές σχολές Νίκου Βασταρδή και Γιώργου Θεοδοσιάδη.

Καριέρα 
Κατά τη διάρκεια των σπουδών του έκανε το τηλεοπτικό του ντεμπούτο το 1994 στην κοινωνική σειρά Βανίλια σοκολάτα στο MEGA ενώ ακολούθησε η συμμετοχή του σε δύο επεισόδια της σειράς Οι αγνοημένοι στον ANT1 την ίδια περίοδο. Τη σεζόν 1996-1997 είχε έναν από τους πρωταγωνιστικούς ρόλους στη σειρά Οι δικοί μας άνθρωποι στην ΕΤ1 ενώ συμμετείχε στις σειρές Το χρώμα του φεγγαριού και Τα χρώματα της αγάπης. Έγινε ευρύτερα γνωστός από τον πρωταγωνιστικό του ρόλο στην κωμική σειρά Για μια γυναίκα και ένα αυτοκίνητο τη σεζόν 2001-2002 ενώ την επόμενη σεζόν πρωταγωνίστησε στη σειρά Ζευγάρια. Τη σεζόν 2005-2006 πρωταγωνίστησε στην ελληνογαλλική ιστορική σειρά Ο τελευταίος άρχοντας των Βαλκανίων (Le dernier seigneur des Balkans) στην ΝΕΤ και στην κωμική σειρά Ποτέ δεν ξέρεις στον ANT1. Την τηλεοπτική σεζόν 2006-2007 έλαβε μέρος σε επεισόδια των σειρών Εντιμότατοι κερατάδες, Το Κόκκινο Δωμάτιο, 10η εντολή και Οι ιστορίες του αστυνόμου Μπέκα. Το 2011 έλαβε μέρος στο χορευτικό talent show του ANT1 Dancing with the stars. Τη σεζόν 2012-2013 παρουσίασε την εκπομπή X-Player στον ΣΚΑΪ. Το 2014 έκανε μια γκεστ εμφάνιση στην κωμική σειρά Μάνα Χ Ουρανού ενώ το 2016 στη σειρά Το σόι σου. Τη σεζόν 2016-2017 είχε έναν από τους πρωταγωνιστικούς ρόλους στην καθημερινή σειρά Ζωή μου στο STAR. Τον Ιανουάριο του 2017 δέχτηκε πρόταση από τον τηλεοπτικό σταθμό ΣΚΑΪ για τη συμμετοχή του στο ριάλιτι επιβίωσης Survivor Greece απαντώντας θετικά. Για τα γυρίσματα του παιχνιδιού ταξίδεψε στον Άγιο Δομίνικο παραμένοντας για 4,5 μήνες και κατακτώντας την 8η θέση  . Το 2018 εμφανίστηκε στις σειρές Έγκλημα και πάθος και Μην αρχίζεις τη μουρμούρα,  Ελεύθερη σχέση, Your Face Sounds Familiar, Η φαμίλια, Ήλιος και Χαιρέτα μου τον Πλάτανο Τη σεζόν 2022 σειρά Τα Νεοκλασικά Επεισόδιο: Ούτε Γάτα, Ούτε Ζημιά Alpha TV και   Τη σεζόν 2022 πρωταγωνιστεί στην καθημερινή σειρά Ψέματα Alpha TV  Τη σεζόν 2022  Αόρατοι  του Cosmote TV

Προσωπική Ζωή 
Τον Ιούνιο του 2018 παντρεύτηκε τη χορεύτρια Γεωργία Αβασκαντήρα μετά από περίπου δύο χρόνια σχέσης. Στις 15 Ιουνίου 2020 γεννήθηκε ο γιος τους, Αλέξανδρος.

Τηλεόραση

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Ορντελάφο Φαλιέρ

Ο Ορντελάφο Φαλιέρ (Ιταλικά : Ordelaffo Falier 1070 - μάχη της Ζάρα, 1117), 34ος Δόγης της Βενετίας (1102 - 1117) ήταν γιος του 32ου δόγη Βιτάλε Φαλιέρ. Ο Ορντελάφο Φαλιέρ ήταν μέλος του "Μικρού Συμβουλίου" που συμμετείχαν οι "Αποστολικές οικογένειες" της ολιγαρχικής Βενετίας στις οποίες ανήκαν δικαστές, στρατηγοί και πρέσβεις. Το μικρό του όνομα είναι άγνωστο στην Δημοκρατία της Βενετίας, πιθανότατα ήταν παραφθορά του Βενετσιάνικου ονόματος "Φαλέντρο" σχετικό με την οικογένεια Ορντελάφι που είχε πολλούς δεσμούς με την Οικογένεια Φαλιέρ.

Μάχες με τους Ούγγρους

Όταν έγινε Δόγης της Βενετίας βρέθηκε σε δεκαετή πόλεμο με την Ουγγαρία (1105 - 1115) που είχε βασιλιά τον Κολομάν της Ουγγαρίας, ο Φαλιέρ ανακατέλαβε την Ζάρα και την Σίμπενικ. Ο Ορντελάφο Φαλιέρ με 100 πλοία έκανε εκστρατεία στην Συρία και ανακατέλαβε την Άκρα, μετέφερε πολλά αντικείμενα από την Συριακή εκκλησία Παντοκράτωρ στην Βασιλική του Αγίου Μάρκου. Στην Βενετία ίδρυσε το θησαυροφυλάκιο της πόλης. Παντρεύτηκε την Ματθίλδη Φαλιέρ που περιγράφεται σαν πρότυπο ιδανικής συζύγου. Ο Ορντελάφο Φαλιέρ έπεσε στην μάχη της Ζάρα εναντίον των Ούγγρων.

Παραπομπές

Εξωτερικοί σύνδεσμοι

Οι δόγισσες της Βενετίας

Δείτε επίσης

Δόγηδες της Βενετίας

Ιταλοί του 12ου αιώνα
Δόγηδες της Βενετίας του 12ου αιώνα
Ιούστος

Ο Ιούστος ήταν βυζαντινός στρατηγός του 6ου  αιώνα, ανιψιός του αυτοκράτορα Ιουστίνου Α΄ και ξάδελφος του αυτοκράτορα Ιουστινιανού Α΄. Τα ονόματα των γονέων του είναι άγνωστα, αλλά είναι γνωστό ότι ήταν αδελφός του Βοραΐδη και του Γερμανού. 

Εμφανίζεται για πρώτη φορά στις πηγές το 532 την τελευταία μέρα της στάσης του Νίκα όπου μαζί με τον αδελφό του Βοραΐδη συνέλαβαν τον Υπάτιο στον Ιππόδρομο της Κωνσταντινούπολης και τον παρέδωσαν μαζί με τον αδελφό του Πομπήιο στον Ιουστινιανό.

Το 531 στάλθηκε με άλλους αξιωματούχους στην Ιεράπολη όπου ο Καβάδης Α’ είχε εισβάλει στη Συρία. Έγραψε στον Βελισάριο καλώντας τον να ενωθεί μαζί τους αλλά ο τελευταίος αποφάσισε να αντιμετωπίσει τους Σασσανίδες στην Δάρα οι υπόλοιποι τον ακολούθησαν, εκτός του Ιούστου, ο οποίος παρέμεινε στην Ιεράπολη με μια μικρή δύναμη.

Σε 543 οδήγησε τον βυζαντινό στρατό κατά των Περσών κοντά στην Μαρτυρόπολις και από εκεί στο Περσικό σύνορο όπου αποκόμισε μικρή λεία, και στη συνέχεια επέστρεψε. Το 544,  αρρώστησε και πέθανε.

Παραπομπές

Πηγές 
 
 

Δυναστεία του Ιουστινιανού
Βυζαντινοί του 6ου αιώνα
Βυζαντινοί στρατηγοί
Αντρέας Χόφμαν

Ο Αντρέας Εμίλ Χόφμαν (Andreas Emil Hofmann, γεννήθηκε  16 Δεκεμβρίου 1991) είναι Γερμανός αθλητής του στίβου που αγωνίζεται στον ακοντισμό.

Καριέρα 
Κέρδισε το Ευρωπαϊκό Πρωτάθλημα Στίβου Εφήβων 2009. Ο πρώτος του αγώνας σε ανώτερο επίπεδο ήταν στο Ευρωπαϊκό Πρωτάθλημα Στίβου 2014. Τερμάτισε έκτος στο Παγκόσμιο Πρωτάθλημα Στίβου 2015 και 8ος στο Παγκόσμιο Πρωτάθλημα Στίβου 2017. Κέρδισε το ασημένιο μετάλλιο στο Ευρωπαϊκό Πρωτάθλημα Στίβου 2018 με επίδοση 87.60 μ.

Το ατομικό του ρεκόρ είναι 92.06 μέτρα, το 8ο καλύτερο όλων των εποχών στον ακοντισμό.

Ατομικά ρεκόρ ανά περίοδο 

 2008 - 65.03
 2009 - 77.84
 2010 - 66.75
 2011 - 73.98
 2012 - 80.81
 2013 - 75.56
 2014 - 86.13
 2015 - 86.14
 2016 - 85.42
 2017 - 91.07
 2018 - 92.06

Παραπομπές 

Γερμανοί αθλητές του στίβου
Ακοντιστές
Κάτοχοι μεταλλίων του Ευρωπαϊκού Πρωταθλήματος Στίβου
Μάγκνους Κιρτ

Ο Μάγκνους Κιρτ (γενν. 10 Απριλίου 1990) είναι Εσθονός αθλητής του στίβου που εξειδικεύεται στον ακοντισμό.

Καριέρα 
Συμμετείχε στο Παγκόσμιο Πρωτάθλημα Στίβου 2015, χωρίς να προκριθεί στον τελικό. Δεν κατάφερε να προκριθεί στους τελικούς των Ολυμπιακών Αγώνων 2016 και του Ευρωπαϊκού Πρωταθλήματος Στίβου 2016. Στο Παγκόσμιο Πρωτάθλημα Στίβου 2017 κατέκτησε την 11η θέση. Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο με επίδοση 85.96 μ. Κατέκτησε τον τίτλο του Diamond League για το 2019.

Έχει στην κατοχή του το εθνικό ρεκόρ με βολή 90.61 μέτρων.

Ατομικά ρεκόρ ανά περίοδο 

 2009 – 72.97
 2010 – 71.41
 2011 – 70.07
 2012 – 76.97
 2013 – 79.82
 2014 – 79.70
 2015 – 86.65
 2016 – 84.47
 2017 – 86.06
 2018 – 89.75
2019 – 90.61

Παραπομπές 

Εσθονοί αθλητές του στίβου
Ακοντιστές
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Γκορίς

Η Γκορίς (αρμενικά: Գորիս) είναι πόλη και το κέντρο της αστικής κοινότητας Γκορίς, στην επαρχία Σιουνίκ στα νότια της Αρμενίας. Βρίσκεται στην κοιλάδα του ποταμού Γκορίς (ή Βαραράκ), βρίσκεται 254 χιλιόμετρα από την αρμενική πρωτεύουσα Γερεβάν και 67 χιλιόμετρα από το επαρχιακό κέντρο Καπάν. Η Γκορίς είναι η δεύτερη μεγαλύτερη πόλη στο Σιουνίκ όσον αφορά τον πληθυσμό. Κατά τη διάρκεια της απογραφής του 2011, είχε πληθυσμό 20.591 κατοίκων, μειωμένος σε σχέση με τους 23.261 που αναφέρθηκαν στην απογραφή του 2001. Ωστόσο, σύμφωνα με την επίσημη εκτίμηση του 2016, ο πληθυσμός της Γκορίς ήταν 20.300. Η Γκορίς είναι η έδρα της Μητρόπολης του Σιουνίκ της Αρμενικής Αποστολικής Εκκλησίας.

Μετά τις διοικητικές μεταρρυθμίσεις το 2016, η κοινότητα της Γκορίς διευρύνθηκε για να συμπεριλάβει τα γύρω χωριά Ακνέρ, Μπαρντζραβάν, Χαρτασέν, Καραχούντζ, Χντζορέσκ, Νερκίν Χντζορέσκ, Σουρνούχ, Βερισέν και Βοροτάν.

Ετυμολογία

Ανά τους αιώνες, η Γκορίς ήταν γνωστή ως Κορές και Γκοράικ. Ωστόσο, υπάρχουν αρκετές εξηγήσεις για την προέλευση του ονόματος. Θεωρείται ότι το όνομα Γκορίς προέρχεται από τις ινδοευρωπαϊκές προγλωσσικές λέξεις "γκορ" (πέτρα), "ες" (να είναι), δηλαδή η Γκορίς/Κορές σημαίνει βραχώδες μέρος. Υπήρχε μια κατοικία στην αρχαιότητα στην ίδια περιοχή της πόλης.

Το όνομα Γκορίς είχε πολλές παραλλαγές όπως: Γκοριστσά, Κορές, Γκορές, Γκοράικ, Γκορού, και Γκεριούσι.

Πανοραμική θέα

Παραπομπές 

Πόλεις της Αρμενίας
Γήπεδο Παντελής Μαγουλάς

Το Γήπεδο «Παντελής Μαγουλάς» είναι ιδιόκτητο ποδοσφαιρικό γήπεδο το οποίο ανήκει στον Γ.Σ. Νίκη Βόλου και έχει χωρητικότητα 4.500 θέσεις. Βρίσκεται στη Νέα Ιωνία και χτίστηκε το 1924 σε ένα οικόπεδο που παραχωρήθηκε στην Νίκη Βόλου. Φέρει το όνομα του Παντελή Μαγουλά, ενός εκ των ιδρυτικών στελεχών του συλλόγου. Αυτή την στιγμή χρησιμοποιείται σαν προπονητικό κέντρο τόσο για την πρώτη ομάδα όσο και τις ακαδημίες και τις ηλικιακές ομάδες της Νίκης Βόλου.

Πληροφορίες 
Το Γήπεδο της Νίκης Βόλου είναι πραγματικά ταυτόσημο με την προσφυγική αυτή ομάδα. Είναι "στριμωγμένο" ανάμεσα στο δρόμο και σε σπίτια, με τις εξέδρες του να έχουν μία αρκετά παράξενη διάταξη - ιδιαίτερα η νότια πλευρά τους. Η σημερινή μορφή του γηπέδου ανάγεται στο 1970. Γίνονται διαδικασίες για ανακαίνιση και επέκταση του γηπέδου οι οποίες θα ξεκινήσουν στα μέσα Αυγούστου του 2019 και τελειώσουν και το έργο της ανακαίνισης θα παραδοθεί τον Απρίλιο του 2020 (εκτίμηση). Μετά από την ανακαίνιση η χωρητικότητα του γηπέδου θα φτάσει στους 6.000 θεατές. Επίσης θα φτιαχτεί αθλητικό κέντρο της Νίκης Βόλου εκεί που ήταν το πάρκινγκ του ΟΣΕ, δίπλα από το γήπεδο. Είναι άγνωστη η ημερομηνία πότε θα παραδοθεί. Τα έργα θα τα αναλάβει η Μαγνήτων Νίκη Α.Ε. 

Το Γήπεδο της Νίκης ήταν ένα από τα Ολυμπιακά προπονητήρια για τους Αγώνες του 2004. Γι' αυτό το λόγο πραγματοποιήθηκαν έργα αναβάθμισης των εγκαταστάσεών του. Το γήπεδο αναμορφώθηκε, κυρίως με την ανακατασκευή όλης της νότιας λοξής εξέδρας. Μετά τους Ολυμπιακούς Αγώνες (Σεπτέμβριος 2004) η ομάδα της Νίκης Βόλου μετακόμισε στο Πανθεσσαλικό Στάδιο, που βρίσκεται λιγότερα από 2 χιλιόμετρα βορειότερα.

Το γήπεδο ανήκει στον ερασιτέχνη Γ.Σ. Νίκης Βόλου.

Εξωτερικοί σύνδεσμοι 
 Γήπεδο Νίκης Βόλου στο stadia.gr

Παραπομπές 

Στάδια ποδοσφαίρου στην Ελλάδα
Αθλητικές εγκαταστάσεις στη Μαγνησία
Γ.Σ. Νίκη Βόλου (ποδόσφαιρο)
Νάσος Παπαργυρόπουλος

Ο Νάσος Παπαργυρόπουλος (γεν. Αθανάσιος Παπαργυρόπουλος, 8 Μαρτίου 1986) είναι Έλληνας ηθοποιός και επιχειρηματίας.

Πρώτα Χρόνια 
Γεννήθηκε και μεγάλωσε στην Αθήνα ενώ έχει καταγωγή από τον Παρνασσό και την Κρήτη. Τελειώνοντας το σχολείο, σε ηλικία 18 ετών, ξεκίνησε να σπουδάζει οικονομικά ενώ ένα χρόνο μετά πέρασε στην Δραματική Σχολή του Εθνικού Θεάτρου. Μετά την ολοκλήρωση των σπουδών του στην Ελλάδα εγκαταστάθηκε στην Αμερική, αρχικά στην Νέα Υόρκη και αργότερα στο Λος Αντζελες, όπου έμεινε για τέσσερα χρόνια και παρακολούθησε μαθήματα υποκριτικής, σκηνοθεσίας και κινηματογράφου στο UCLA.

Βιογραφικό

Υποκριτική: Κινηματογράφος & Θέατρο 
Το 2010, μετά το πέρας των σπουδών του, είχε τον πρωταγωνιστικό ρόλο στην κινηματογραφική ταινία του Νίκου Ζερβού με τίτλο "Show Bitch". Κατά τη διάρκεια της διαμονής του στην Αμερική πέρασε από οντισιόν για κάποιο ρόλο στις επιτυχημένες σειρές True Blood και "Spartacus". Παρόλο που έφτασε κοντά στο να επιλεγεί για τους ρόλους η άδεια παραμονής του στη χώρα στάθηκε εμπόδιο και τελικά επέστρεψε στην Ελλάδα.

Το 2014, συμμετείχε στην κινηματογραφική ταινία "Η Εξέγερση του Δεκέμβρη" ενώ στο θέατρο είχε τον πρωταγωνιστικό ρόλο στο musical "Rocky Horror Show" σε σκηνοθεσία Κωνσταντίνου Ρήγου λαμβάνοντας θετικές κριτικές. Τα επόμενα χρόνια ασχολήθηκε με τις οικογενειακές επιχείρησης εστίασης παραμερίζοντας την ιδιότητα του ηθοποιού.

Το 2017 είχε ένα από τους πρωταγωνιστικούς ρόλους στην κοινωνική ταινία του Νίκου Περάκη με τίτλο Success Story. Εκεί υποδύθηκε τον Τζίμη έναν από τους συνεργάτες του Πάνδωρα παίζοντας μαζί με τον Κωνσταντίνο Μαρκουλάκη, τον Πάνο Μουζουράκη και τη Φιόνα Γεωργιάδη.

Τηλεοπτικές συμμετοχές 
Το 2018, ύστερα από πρόταση του τηλεοπτικού σταθμού ΣΚΑΪ και της Acun Medya, αποφάσισε να λάβει μέρος στον νέο κύκλο του reality επιβίωσης Survivor Greece. Για το λόγο αυτό ταξίδεψε στον Άγιο Δομίνικο, οπού πραγματοποιήθηκαν τα γυρίσματα του show, και έμεινε εκεί για 4,5 μήνες φτάνοντας μέχρι την τελική δωδεκάδα του παιχνιδιού. Τον Οκτώβριο του ίδιου έτους δέχτηκε πρόταση από τον τηλεοπτικό σταθμό ANT1 για να ενταχθεί στη νέα ομάδα του δεύτερου κύκλου του reality επιβίωσης Nomads η οποία θα περιείχε 8 πρώην παίκτες του Survivor Greece. Τελικά αποδέχτηκε την πρόταση και μπήκε στο παιχνίδι όπου έμεινε για 1,5 μήνα κατακτώντας την 11η θέση. Επέστρεψε τηλεοπτικά τη σεζόν 2020-2021 λαμβάνοντας μέρος στο μουσικό talent show του Open TV Just the 2 Of Us. Εκεί διαγωνίστηκε ως ντουέτο μαζί με τη Josephine ενώ στις 26 Δεκεμβρίου αναδείχτηκαν οι νικητές της σεζόν.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Labattoir Θεσσαλονίκης

Το Labattoir Θεσσαλονίκης είναι πολυχώρος πολιτισμού του Δήμου Θεσσαλονίκης που αποτελούσε τα Παλαιά Σφαγεία Θεσσαλονίκης.

Το κτίριο κατασκευάστηκε τη διετία 1896-97 και στέγασε τα δημοτικά σφαγεία μέχρι το 1988, με μία παύση τη διετία 1978-1980, προκειμένου να αποκατασταθούν οι ζημιές από τον σεισμό του 1978 που έπληξε την πόλη.

Από το 1990 λειτούργησαν, μαζί με το νεότερο κτίριο που υπάρχει στον περιβάλλοντα χώρο, ως δημοτικό αθλητικό κέντρο. Το 1994 χαρακτηρίστηκε διατηρητέο κτίριο από το Υπουργείο Πολιτισμού, διότι αποτελεί δείγμα βιομηχανικής αρχιτεκτονικής των αρχών του 20ού αιώνα.

Το Labattoir ανήκει στον Δήμο Θεσσαλονίκης και αποτελεί χώρο για δημιουργικά εργαστήρια, θεατρικές και χορευτικές παραστάσεις και άλλες δράσεις πολιτισμού όπως εκδηλώσεις των Δημητρίων ενώ στις εγκαταστάσεις του στεγάζεται από το 2020 το Διεθνές Κέντρο Ψηφιακού Μετασχηματισμού.

Παραπομπές

Δήμος Θεσσαλονίκης
Κτίρια και κατασκευές στη Θεσσαλονίκη
Διατηρητέα κτίρια στη Θεσσαλονίκη
Πολιτισμός στη Θεσσαλονίκη
Θεατρικοί χώροι στη Θεσσαλονίκη
Last Christmas

Το Last Christmas είναι τραγούδι από το αγγλικό ποπ ντουέτου Wham!. Κυκλοφόρησε από την Epic Records το Δεκέμβριο του 1984, σε διπλό A-side με το "Everything She Wants". Γράφτηκε και παράχθηκε τον Τζορτζ Μάικλ και γράφτηκε από πολλούς καλλιτέχνες από την αρχική έκδοση.

Το τραγούδι έφτασε το νούμερο ένα στη Δανία, τη Σλοβενία και τη Σουηδία και το νούμερο δύο σε επτά χώρες, το Βέλγιο, την Ολλανδία, την Ουγγαρία, την Ιρλανδία, την Ιταλία, τη Νορβηγία και το Ηνωμένο Βασίλειο. Οι Wham! δώρισαν όλα τα δικαιώματα για το λιμό της Αιθιοπίας.

Προέλευση 
Το Last Christmas ξεκίνησε το 1984, ενώ ο Τζορτζ Μάικλ και ο Άντριου Ρίτζλεϋ επισκέπτονταν τους γονείς του Μάικλ. 
Γράφτηκε από τον Μάικλ στο παιδικό του δωμάτιο. Ο Μάικλ έπαιξε στον Ρίτζλεϋ την εισαγωγή και τη χορωδική μελωδία για το "last Christmas", το οποίο ο Ρίτζλεϋ το ονόμασε αργότερα "μια στιγμή αναρώτησης".

Εγγραφή 
Το τραγούδι γράφτηκε τον Αύγουστο του 1984 στο Advision Studios στο Λονδίνο της Αγγλίας. Ο Τζορτζ Μάικλ έγραψε, εκτέλεσε, παρήγαγε και έπαιζε κάθε μέσο στην πίστα. Χρησιμοποίησε τύμπανα Linn 9000, μηχανήματα Roland Juno-60 και καμπάνες έλκηθρων. Άρχισε να ηχογραφεί το τραγούδι το καλοκαίρι. Οι μόνοι άνθρωποι στο στούντιο ήταν ο μηχανικός Κρις Πόρτερ και δύο βοηθοί. Σύμφωνα με τον Πόρτερ, στιχουργικά "έχεις την ευτυχία του ρυθμικού κομματιού, αλλά ενάντια σε αυτό που έχεις τη θλίψη της απλήρωτης αγάπης".

Παραπομπές

Εξωτερικοί σύνδεσμοι 
 MetroLyrics 
Singles της Interscope Records
Singles της Decca Records
Singles της Warner Bros. Records
Singles της Epic Records
Singles της Columbia Records
Singles της Republic Records
Τραγούδια του 1984
Χριστουγεννιάτικα τραγούδια
Singles του 2015
Singles του 2013
Singles του 2009
Singles του 2006
Singles του 1999
Singles του 1995
Singles του 1984
Pages with unreviewed translations